section_heading: Radnja
paragraph_text: Kao što sam naslov nagovještava, serija donosi priču o skupini mladića i djevojaka čiji subotnji provodi završavaju nevjerojatnim avanturama. Svaka od priča počinje u nedjeljno jutro, u kojem zateknemo naše junake u neobičnim situacijama, da bi se nakon toga vratili u subotnje kasno poslijepodne, večer i noć te otkrili koji je slijed događaja doveo do takve nedjeljne posljedice. Na samom kraju svake epizode vraćamo se u nedjeljno jutro da bismo vidjeli rasplet priče.